उन्होंने इसके लिए डिप्टी कलेक्टर और कार्यपालिक दण्डाधिकारी दीनदयाल मंडावी को जांच अधिकारी नियुक्त किया है। उन्हें जांच रिपोर्ट एक महीने के भीतर प्रस्तुत करने के निर्देश दिए गए हैं। आदेश में जांच के बिन्दु भी निर्धारित कर दिए गए हैं, जो इस प्रकार हैं-(1) 19 जून को थाना परिसर महासमुन्द के पास बल प्रयोग का सम्पूर्ण घटना क्रम किन परिस्थितियों में निर्मित हुआ ? (2) बल प्रयोग की घटना के समस्त पहलुओं की जांच और (3) घटना से संबंधित अन्य कोई तथ्य, जो जांच अधिकारी प्रतिवेदन में शामिल करना उचित समझे।